Jika teknik ini gagal, Pólya menasihatkan: ""Jika anda tidak dapat menyelesaikan satu masalah, maka di sana terdapat masalah yang lebih mudah yang kita boleh selesaikan: cari masalah itu."" Atau: ""Jika anda tidak dapat menyelesaikan masalah yang dicadangkan, cuba selesaikan beberapa masalah yang berkaitan dulu. Bolehkah anda bayangkan satu masalah yang berkaitan yang lebih mudah?

Lockheed SR-71 ""Blackbird"" adalah sebuah pesawat pengawasan strategik jarak jauh termaju yang mempunyai kelajuan Mach 3+. Pesawat ini telah dibangunkan berdasarkan pesawat Lockheed A-12 dan YF-12 oleh syarikat Lockheed Corporation Skunk Works sebagai satu projek rahsia. Secara tidak rasmi, pesawat SR-71 dinamakan sebagai Blackbird, dan dipanggil sebagai Habu oleh anak kapalnya, yang mana merujuk kepada spesies Ular Kapak yang terdapat di Okinawa. Clarence ""Kelly"" Johnson telah dipertanggungjawab untuk membangunkan banyak konsep reka bentuk inovatif. Antara ciri-ciri pertahanan pesawat ini adalah kelajuan dan aras penerbangan yang tinggi, di mana sekiranya pelancaran sebuah peluru berpandu permukaan ke udara dikesan, tindakan mengelak piawai mudah adalah dengan memecut. Pesawat SR-71 digunakan di dalam perkhidmatan bermula pada tahun 1964 sehingga 1998, dengan sejumlah 12 daripada 32 buah pesawat telah musnah di dalam kemalangan. Walau bagaimanapun, tiada sebuahpun yang musnah disebabkan oleh tindakan musuh.

Angkatan Wanita Sedar (singkatan: AWAS) ialah sebuah organisasi yang ditubuhkan oleh Jabatan Wanita, Parti Kebangsaan Melayu Malaya (PKMM) pada Februari 1946. AWAS ini bergerak sendirian seperti juga Angkatan Pemuda Insaf (API). Badan wanita ini dipimpin oleh Shamsiah Fakeh. Angkatan Wanita Sedar ini berhaluan Sosialis.

Pembandaran Ludvika (Ludvika kommun) merupakan sebuah pembandaran di Daerah Dalarna, Sweden tengah. Terdapat sebuah kerusi pentadbiran di Ludvika.

Daripada persamaan di atas, dapat dilihat bahawa produk hakisan ditentukan oleh kehadiran air dan oksigen. Dengan kehadiran oksigen terlarut yang terbatas, bahan yang mengandungi besi (II) diutamakan, termasuk besi (II) oksida-FeO dan batu magnet hitam atau magnetit (Fe3O4). Kepekatan oksigen tinggi cenderung kepada bahan ferik dengan formula nominal Fe(OH)3-xOx/2. Sifat karat berubah dengan masa, mencerminkan kadar perlahan tindak balas pepejal.